Във връзка с постъпило уведомление с вх. № ОВОС-3467/18.12.2023г. за инвестиционно предложение (ИП): „Добавяне на нови отпадъци от черни метали и цветни метали на съществуваща площадка за събиране, временно съхранение, разкомплектоване на излезли от употреба моторни превозни средства (ИУМПС) и продажба на части втора употреба“ в производствена сграда „Цех Арония“ със ЗП 900 кв.м. с прилежащи към нея 3000 кв.м. дворни площи, разположени в УПИ I -Консервен комбинат, кв. 1- по регулационния план на с. Куртово Конаре, общ. Стамболийски, обл. Пловдив, с възложител „ЕЛОМДА" ЕООД, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 11, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0000424 „Река Въча“.

Копие на писмото е изпратено до Община Стамболийски, Кметство Куртово Конаре

Отговорено от РИОСВ-Пловдив на 08.01.2024г.